open-index/open-wikipedia-markdown huggingface dataset:
Inverkargilas

**Inverkargilas** (, ) – miestas Naujojoje Zelandijoje, pačiuose Pietų salos pietuose, vienas labiausiai į pietus nutolusių pasaulio miestų. Įsikūręs prie Fovo sąsiaurio ir Oreti upės žiočių. Sautlando regiono administracinis centras.

Yra geležinkelis į Lyteltoną, plentai į Danidiną, Gorą ir Kvinstauną. Veikia aerodromas. Maisto (daugiausia mėsos), tekstilės pramonė, apylinkėse verčiamasi žemės ūkiu. Veikia Pietų technologinis institutas, meno galerija, regiono muziejus. Vystomas turizmas (ekskursijos į Fjordlandą, Stiuarto salą ir kt.).

Yra „Rugby Park“ regbio stadionas.

## Istorija
Inverkargilas pradėjo kurtis 1850 m. Miesto teisės suteiktos 1871 m.

## Šaltiniai
VII pasaulio regbio čempionatas

**VII pasaulio regbio čempionatas** vyko 2011 m. rugsėjo 9 – spalio 23 d. Naujojoje Zelandijoje. Tai antrasis kartas, kai pasaulio regbio čempionatas vyko šioje šalyje. 1987 m. Naujoji Zelandija kartu su Australija rengė I pasaulio regbio čempionatą.

Pasaulio čempionų titulą antrą kartą per čempionatų istoriją iškovojo Naujosios Zelandijos regbininkai, finale nugalėję prancūzus. Treti liko Australijos sportininkai, kovoje dėl trečiosios vietos įveikė Velso rinktinę.

## Dalyviai

VII pasaulio regbio čempionate dalyvavo 20 rinktinių. 12 komandų į čempionatą pateko be atrankos varžybų. Jos 2007 m. vykusio VI pasaulio regbio čempionato grupių varžybose pateko į geriausiųjų trejetukus:

*  Airija
*  Anglija
*  Argentina
*  Australija
*  Fidžis
*  Italija
*  Naujoji Zelandija
*  Pietų Afrikos Respublika
*  Prancūzija
*  Škotija
*  Tonga
*  Velsas

Dar 8 rinktinės kelialapius į pasaulio čempionatą iškovojo regioninėse atrankos varžybose:

*  Gruzija
*  Japonija
*  Jungtinės Amerikos Valstijos
*  Kanada
*  Namibija
*  Rumunija
*  Rusija
*  Samoa

Vienintelė Rusija pasaulio regbio čempionate dalyvavo pirmąjį kartą.

## Stadionai

2009 m. kovo 12 d. buvo patvirtinta, jog čempionato kovos vyks 13 stadionų. Tačiau 2011 m. vasario 22 d. įvykęs žemės drebėjimas apgadino Kraistčerčo miesto stadioną, todėl varžybos, turėjusios jame vykti, perkeltos į kitus miestus.





## Teisėjai

2011 m. balandžio 8 d. Tarptautinė regbio taryba paskelbė 10 teisėjų, 7 teisėjų padėjėjus ir 4 „penktuosius teisėjus“, kurie teisėjaus grupių varžybose. 2 teisėjų padėjėjai taip pat yra atsarginiais teisėjais.

## Grupių etapas

Rinktinės, savo grupėse užėmusios pirmas tris vietas, iš karto pateko į VIII pasaulio regbio čempionatą. Atkrintamosiose varžybose žaidė dvi geriausios kiekvienos grupės komandos.

### A grupė



### B grupė



### C grupė



### D grupė



## Atkrintamosios varžybos

## Šaltiniai

## Nuorodos
* Oficiali svetainė
* Čempionato naujienos
Rugby Park stadionas

**Rugby Park** – stadionas, esantis Inverkargile, Naujojoje Zelandijoje. Stadione telpa 17 000 žiūrovų.

2000 m. Inverkargilo valdžia pranešė, jog senojo Homestead Stadium vietoje iškils naujas stadionas. Rugby Park buvo atidarytas 2002 m.

Šiuo metu stadione rungtyniauja regbio klubas „Highlanders“ iš Danidino ir Inverkargilo futbolo komanda „Spirit FC“.

Rugby Park stadione 2011 m. rugsėjo mėnesį vyko trys VII pasaulio regbio čempionato susitikimai.
Travelers Companies

**The Travelers Companies, Inc.** – didžiausia JAV komercinė draudimo įmonė. „Travelers“ bendrovė turi 22 produktų linijas, apimančias asmeninio, verslo, finansinio ir taptautinio draudimo segmentus. Joje dirba daugiau nei 30 000 darbuotojų, iš kurių 13 000 yra draudimo agentai.

„Travelers Companies“ priklauso „Citigroup“ finansinių paslaugų bendrovei. „Citigroup“ buvo suformuota per vieną iš didžiausių susijungimo istorijoje tarp bankininkystės milžino „Citicorp“ ir finansų konglomerato „Travelers Group“ 1998 m.

2010 m. „Travelers Companies“ gavo $25,1 mlrd. USD pajamų ir valdė daugiau kaip $105 mlrd. USD vertės turtą. O jos pelnas pasiekė $3,2 mlrd. USD.

## Išnašos
Trafalgar Park

**Trafalgar Park** – stadionas, esantis Nelsono miesto centre, Naujajai Zelandijai priklausančioje Pietų saloje. Stadione telpa 18 000 žiūrovų.

Trafalgar Park stadionas atidarytas apie 1880 m., tuo metu jame buvo žaidžiamas kriketas. Renovuotas 2008 m.

Šiuo metu stadionas daugiausiai naudojamas regbio varžyboms, jame rungtyniauja regbio klubas „Tasman“.

Trafalgar Park stadione 2011 m. rugsėjo–spalio mėnesiais vyko trys VII pasaulio regbio čempionato susitikimai.
Rotorua (miestas)

**Rotorua** (, ) – miestas Naujojoje Zelandijoje, Šiaurės saloje, Gausos įlankos regione, 105 km į rytus nuo Hamiltono, Taupo vulkaninėje srityje, prie Rotorua ežero pietinio kranto. Yra geležinkelis į Putaruru, plentai į Neipirą, Fakatanę, veikia tarptautinis oro uostas.

Svarbiausias verslas – turizmas. Keliautojai lanko Fakarevareva geizerių sritį, Taraveros ugnikalnį, Rotorua ežerą ir kitus vulkaninius darinius Rotorua kalderoje. Yra botanikos sodas, meno ir istorijos muziejus, kolonijinės architektūros pavyzdžių. Veikia Vaiariki technologijų institutas. Yra „Rotorua International Stadium“ stadionas.

## Istorija

Miesto pavadinimas kilo iš maorių kalbos frazės „Kahumatamomoės didysis antrasis ežeras“. Čia įsikūrė Te Arawa konfederacijos maoriai. 1828–1831 m. Rotorua apsilankė pirmieji europiečiai. Miestas įkurtas 1883 m. kaip terminis kurortas. 1894 m. Rotoruą pasiekė geležinkelis, suklestėjo turizmas.
North Harbour stadionas

**North Harbour Stadium** – stadionas, esantis Oklande, Naujojoje Zelandijoje. Stadione telpa 30 000 žiūrovų. Jame vyksta regbio, futbolo ir kriketo mačai, taip pat čia rengiami įvairūs koncertai. Stadiono mašinų stovėjimo aikštelėje organizuojamos radijo bangomis valdomų mašinų modelių lenktynės.

Šiuo metu stadione rungtyniauja regbio klubai Oklando „Blues“ ir „North Harbour“.

2008 m. North Harbour Stadium vyko merginų iki 17 metų pasaulio futbolo čempionatas. 2011 m. rugsėjį jame vyko keturi VII pasaulio regbio čempionato susitikimai.

## Nuorodos
* Oficiali svetainė
Okara Park

**Okara Park** – daugiafunkcinis sporto kompleksas, esantis Vangarėjaus mieste, Naujojoje Zelandijoje. 1965 m. pastatytame ir 2008 m. renovuotame stadione telpa 30 000 žiūrovų. Jame rengiamos regbio varžybos, namų rungtynes žaidžia regbio klubas „Northland“.

1998 m. Okara Park stadione Naujosios Zelandijos regbio rinktinė rungtyniavo su Tonga ir laimėjo rezultatu 66:7.

2011 m. šalia senojo stadiono pastatytas į kompleksą įeinantis Northland Events Centre, talpinantis 18 000 žiūrovų. Tų pačių metų rugsėjį jame vyko du VII pasaulio regbio čempionato susitikimai.
John Garang

**John Garang de Mabior** (1945 m. birželio 23 d. Džonglėjus – 2005 m. liepos 30 d. Niū Saitas) buvo Pietų Sudano politikas, pirmasis Pietų Sudano vyriausybės vadovas, sudaniečių išsilaisvinimo judėjimo lyderis. Jis žuvo 2005 m. liepos 30 d. per sraigtasparnio katastrofą.

## Biografija
Mabior gimė skurdžioje dinkų genties šeimoje Džonglėjaus regione tuometiniame Sudane (dabar Pietų Sudanas). Jis mokėsi dvejose mokyklose – Vau ir Rumbeko miestuose. 1962 m. dalyvavo I Sudano pilietiniame kare. Tačiau dėl jauno amžiaus jam neleido aktyviai jungtis prie armijos, tad tęsė mokslus Tanzanijoje. Vėliau baigė ekonomikos bakalauro studijas Grinelio koledže JAV Ajovos valstijoje. 1969 m. baigė mokslus ir nusprendė grįžti į Sudaną.

Pasibaigus karui 1972 m. tęsė karjerą kariuomenėje ir tapo pulkininku.

1983 m. buvo vienas iš sudaniečių išsilaisvinimo judėjimo įkūrėjų ir kartu su savo kariuomene aktyviai dalyvavo II Sudano pilietiniame kare.

2005 m. liepos 9 d. Sudano ir Pietų Sudano vyriausybėms pavyko susitarti dėl taikos sutarties ir baigti daugiau nei 20 metų trukusį karą. Jo metu žuvo apie 1,5 milijono žmonių. Po taikos sutarties buvo išrinktas pirmuoju Sudano viceprezidentu – antru pagal svarbą šalies žmogumi.

2005 m. liepos mėnesį lankėsi Ugandoje ir susitiko su šios šalies prezidentu Yoweri Museveni. Apie šį susitikimą politikas nebuvo pranešęs Sudano vyriausybei, tad naudojosi Ugandos prezidento suteiktu sraigtasparniu. Grįždamas iš susitikimo dėl blogo matomumo sraigtasparnis patyrė avariją ir visi jame buvę žmonės (Mabior, 6 jo kolegos ir 7 įgulos nariai) žuvo. 2005 m. rugpjūčio 5 d. Džuboje įvyko politiko laidotuvės.

Mabior įpėdiniu ir pirmuoju nepriklausomos Pietų Sudano valstybės prezidentu tapo Salva Kiir Mayardit.

|-

## Šaltiniai
Pirmasis Sudano pilietinis karas

**Pirmasis Sudano [[pilietinis karas]]** (taip pat žinomas kaip **Anyanya sukilimas** arba **Anyanya I**) buvo konfliktas, kuris vyko tarp šiaurinių ir pietinių Sudano teritorijų nuo 1955 iki 1972 m. Šio konflikto metu žuvo apie 500 000 žmonių.

Nepaisant to, kad I Sudano pilietinis karas baigėsi pasirašius Adis Abeba sutartį, 1983 m. prasidėjo Antrasis Sudano pilietinis karas. Manoma, kad šiuos abu konfliktus galima vadinti vienu dideliu pilietiniu karu su 11 metų pertrauka.

## Konflikto eiga
Iki 1946 m. Didžiosios Britanijos ir Egipto vyriausybės Sudano šiaurinę ir pietinę teritorijas administravo kaip skirtingas teritorijas. Tačiau nuo tų metų kaip britų administravimo strategijos Viduriniuosiuose Rytuose pasekmė buvo šių teritorijų sujungimas į vieną administracinį vienetą.

Tai buvo padaryta be konsultacijų su pietinio Sudano gyventojais, o jie tam labai prieštaravo. Šiaurės Sudane daugiausiai gyvena Arabai, kurie išpažįsta islamą, o pietuose vyrauja animizmas ir krikščionybė.

Įtampa dar labiau padidėjo, kai 1956 m. sausio 1 d. Sudanui buvo suteikta nepriklausomybė. Tai iššaukė konflikto tarp šiaurės ir pietų Sudano gyventojų pradžią.

Prie pietų Sudano pusės kovų prisidėjo Sudano gynybos pajėgos, Anyanya ir Pietų Sudano išsilaisvinimo judėjimai.

Konfliktas truko 17 metų, kurio metu žuvo apie 500 000 gyventojų. Manoma, kad tik vienas iš penkių žuvusių buvo karys.

1972 m. kovo mėnesį pasaulio bažnyčių konsulo ir visos Afrikos bažnyčių konferencijos dėka tarp kariaujančių pusių buvo pasirašyta taikos sutartis, vadinama Adis Abeba sutartimi. Jos dėka pietinio Sudano autonominiam regionui buvo suteikta autonomija.

Deja, ši sutartis buvo laikinas taikos pasiekimas ir 1983 m. prasidėjo Antrasis Sudano pilietinis karas.
Adis Abebos sutartis

**[[Adis Abeba|Adis Abebos]] sutartis** buvo 1972 m. taikos susitarimas tarp Pirmojo Sudano pilietinio karo kovojančių pusių. 

## Istorija
Karo nesutarimai vyko nuo 1955 m. tarp pietinių Sudano tautinių grupių ir Sudano vyriausybės. Taikos sutarties pasirašymu Pietų Sudanui suteiktos autonominės teisės. 

1983 m. tuometinis Sudano prezidentas Gaafar Nimeiry, remdamasis šariatu, paskelbė visą šalį islamo šalimi. Tuo pačiu buvo prijungtos ir pietinės Sudano tautos, kurios nepripažino islamo. Pietų Sudano autonomija buvo sustabdyta 1983 m. birželio 5 d., taip baigiant Adis Abebos sutarties galiojimą. Tai paskatino antrojo Sudano pilietinio karo pradžią. Jis truko iki pat 2005 m.
McLean Park

**McLean Park** – stadionas, esantis Neipiro mieste, Naujojoje Zelandijoje. Stadione telpa 15 000 žiūrovų.

1911 m. pastatytame ir 2009 m. renovuotame McLean Park stadione žaidžiamos regbio ir kriketo varžybos. Jis yra vienas iš dešimties visus reikalavimus atitinkančių kriketo stadionų Naujojoje Zelandijoje. Čia savo namų rungtynes žaidžia kriketo klubas „Central Districts Stags“.

2008 m. McLean Park stadione vyko merginų iki 17 metų pasaulio futbolo čempionatas. 2011 m. rugsėjį jame vyko du VII pasaulio regbio čempionato susitikimai, o 2015 m. stadione bus žaidžiami pasaulio kriketo čempionato mačai.
Anyanya

**Anyanya** (taip pat žinomas kaip **Anya-Nya**) buvo pietinio Sudano teritorijų separatistinis judėjimas, kuris susiformavo per Pirmąjį Sudano pilietinį karą (kuris kartais vadinamas **Anyanya I**) 1955 m. Šis judėjimas dar labiau išaugo per Antrąjį Sudano pilietinį karą (**Anyanya II**), kuris vyko nuo 1983 iki 2005 m. Terminas *Anyanya* Madi kalboje reiškia *gyvačių nuodai*.

## Anyanya I
Maždaug nuo 1969 m. visos pietinio Sudano tautinės grupės sukilo prieš Sudano vyriausybę ir prisijungė prie I Sudano pilietinio karo. Jis pasibaigė, kuomet Anyanya grupės pasirašė Adis Ababa sutartį su Sudano vyriausybe 1972 m.

## Anyanya II
1978 m. Nuerų tautinės grupės žmonės, pasivadinę Anyanya II, sukilo Aukštutinio Nilo regione. Kuomet 1983 m. buvo sugriauta Adis Ababa sutartis, susikūrė naujas judėjimas - sudaniečių išsilaisvinimo judėjimas. Tuo metu prasidėjo konfrontacija tarp šių dviejų grupių, kurių stipresnė pasirodė sudaniečių išsilaisvinimo judėjimo grupė. Kai kurie Anyanya II grupės nariai prisijungė prie šio judėjimo, kai kurie tapo Sudano vyriausybės kariuomenės nariais. Dar viena jų dalis suformavo naujas Pietų Sudano gynybos pajėgas.
2011 m. Vokietijos Grand Prix

**2011 m. Vokietijos Grand Prix** buvo 10-tos 2011 m. Formulės 1 sezono lenktynės. Jos vyko liepos 22-24 dienomis Nürburgring trasoje.

Lenktynes laimėjo britas L. Hamilton, startavęsiš antrosios vietos. Antroje vietoje liko ispanas F. Alonso, kuris startavo 4-tas, o trečias liko australas M. Webber, kuris nugalėjo šiose lenktynėse prieš dvejus metus ir pasiekė pirmąją savo karjeros pergalę.

## Kvalifikacija

**Pastabos**:
# S. Buemi po kvalifikacijos buvo nubaustas dėl kuro taisyklėms neatitikimo. Jis startavo iš paskutinės vietos.
# V. Liuzzi buvo skirta penkių starto pozicijų bauda dėl pavarų dėžės keitimo.

## Lenktynės

## Čempionato įskaitos

;Lenktynininkų įskaita

;Komandų įskaita

* Pateiktos tik penkios geriausios vietos

## Šaltiniai

## Nuorodos
Union Bancaire Privée

**Union Bancaire Privée** – privatus bankas, kuris buvo įkurtas Ženevoje 1969 m. Šis bankas yra išlaikęs pagrindines privačiųjų bankų veiklos tradicijas ir principus. UBP teikia tik turto ir investicijų valdymo paslaugas privaties ir instituciniams klientams. Pastaruoju metu „Union Bancaire Privée“ yra vienas iš didžiausių privačių bankų Šveicarijoje. 2021 m. UBP valdė 169 mlrd. USD (160.4 mlrd. CHF) vertės turtą. Šiuo metu bankas turi daugiau nei 20 filialų visame pasaulyje, o jame dirba 1904 darbuotojų.

## Išnašos
Truong Tan Sang

**Čuong Tansangas** (, g. 1949 m. sausio 21 d.) – Vietnamo prezidentas ir politbiuro, valdančiosios VKP vykdančiojo komiteto, narys. 2011 m. sausį Hanojuje vykusiame 11-ame komunistų partijos suvažiavime išrinktas svarbiausiu politbiuro, kuriame yra nuo 1996 m., nariu. Prezidentu išrinktas nacionalinės asamblėjos liepą vykusio balsavimo metu. 1996–2000 m. buvo partijos sekretoriumi Hošimino mieste.

## Šaltiniai
Antrasis Sudano pilietinis karas

**Antrasis Sudano [[pilietinis karas]]** vyko nuo 1983 iki 2005 m. Tai buvo pilietinio konflikto, kuris prasidėjo 1955 m. kaip pirmasis Sudano pilietinis karas tarp šiaurės ir pietų Sudano tautų, tęsinys. Nors šis karas vyko Pietų Sudano teritorijoje, konfliktai išsiplėtė iki Žydrojo Nilo ir Nubos kalnų teritorijų.

Šio pilietinio karo metu žuvo apie 2 milijonus gyventojų, dauguma iš jų civiliai. Tai yra daugiausiai aukų pareikalavęs konfliktas nuo II pasaulinio karo laikų. Antrasis Sudano pilietinis karas baigėsi 2005 m. pasirašius Naivašos taikos sutartį.

## Konflikto eiga
Pirmasis Sudano pilietinis karas baigėsi, kai buvo pasirašyta Adis Abebos sutartis. Pagal ją 1972 m. pietiniam Sudanui buvo suteikta atskira autonomija.

Tačiau netrukus įtampa tarp regionų vėl pradėjo augti. Ypač tai atsispindėjo, kuomet aštunto dešimtmečio pabaigoje Sudano prezidentas Gaafar Nimeiry norėjo kontroliuoti pietiniame Sudane rastus naftos gręžinius. 1983 m. prezidentas, spaudžiamas šiaurėje vyravusių islamistų, paskelbė Sudaną islamo respubliką, tokiu būdu prijungiant ir pietinį Sudaną. Pietų Sudano autonomija buvo sugriauta ir sustabdytas Adis Abebos sutarties galiojimas. Taip prasidėjo antrasis pilietinis karas.

Tuo pačiu metu pietiniame Sudane, kaip atsvara Sudano vyriausybei, susikūrė Pietų Sudano išsilaisvinimo judėjimas. Šis judėjimas kovojo už Pietų Sudano nepriklausomybę. Pirmuoju judėjimo vadovu tapo John Garang.

1989 m. susikūrė nacionalinis demokratijos aljansas, kuris jungė 13 politinių judėjimų ir partijų. Šis judėjimas aktyviai priešinosi Sudano vyriausybės veiksmams ir karo plitimui. Būtent šis aljansas pastūmėjo kovojančias puses pasirašyti Naivašos taikos sutartį. Tai buvo padaryta 2005 m. sausio 9 d. Nairobyje.

Po konflikto praėjus 6 metams buvo surengtas Pietų Sudano nepriklausomybės referendumas. Jo rezultatai (98.83% balsavo už Pietų Sudano nepriklausomybę) leido 2011 m. liepos 9 d. Pietų Sudaną paskelbti nepriklausoma respublika.
Nelsonas (Naujoji Zelandija)

**Nelsonas** (, ) – miestas Naujojoje Zelandijoje, Pietų salos šiaurėje, Tasmano įlankos pakrantėje, beveik pačiame Naujosios Zelandijos centre. Sudaro administracinį regioną. Yra oro uostas, jūrų uostas, plentas iki Inverkargilo.

Išplėtota aviacijos, inžinerijos pramonė, miškų kirtimas ir medienos apdirbimas, pramoninė žvejyba, maisto pramonė. Nelsonas yra svarbus turistinis centras. Šalia miesto įkurti Abelio Tasmano, Nelsono ežerų, Kahurangi nacionaliniai parkai, organizuojami žygiai į kalnus, ekoturizmas ir kita veikla. Veikia Cawthrono universitetas, krašto muziejus, meno galerija, anglikonų katedra.

## Istorija
Gyvenvietė prieš 700 metų įkurta maorių. XIX a. vid. prasidėjo europiečių imigracija. Nelsono miestas įkurtas 1841 m. 1858 m. tapo antruoju Naujojoje Zelandijoje vyskupijos centru.

## Šaltiniai
Dovydas Redikas

**Dovydas Redikas** (g. 1992 m. gruodžio 11 d. Šiauliuose) – Lietuvos krepšininkas.

## Karjera

Profesionalo karjerą pradėjo 2009–2010 metų sezone Vilniaus „KK Akademija„ komandoje, kuri rungtyniavo Nacionalinėje krepšinio lygoje (NKL).

2010 rugpjūčio mėnesį pasirašė sutartį su Vilniaus „Lietuvos rytu“, vėliau buvo paskolintas Vilniaus „Perlo“ komandai.

2010–2011 m. sezone Vilniaus „Perlo" komandoje debiutavo aukščiausioje Lietuvos krepšinio lygoje (LKL).

2013 m. spalio mėn. pablogėjus santykiams su Vilniaus „Lietuvos ryto“ vyr. treneriu Dirku Bauermanu žaidėjas buvo paskolintas Pasvalio „Pieno žvaigždžių“ klubui.

2016 m. birželio pabaigoje už teisingo ir sąžiningo žaidimo nesilaikymą buvo metams diskvalifikuotas iš LKL varžybų.

2017 m. gruodžio viduryje sugrįžo į Lietuvą ir pasirašė sutartį iki sezono pabaigos su NKL lygos Jonavos klubu.

## Lietuvos jaunimo rinktinės
2008 metais kartu su Lietuvos jaunučių (iki 16 metų) rinktine Europos čempionate iškovojo aukso medalius.

2010 m. Lietuvoje vykusiame Europos jaunių (iki 18 m.) čempionate kartu su Lietuvos jaunių (iki 18 metų) dar kartą tapo Europos čempionu.

2011 m. liepą Pasaulio jaunimo (U-19) čempionate Latvijoje su auksine Lietuvos devyniolikmečių rinktine tapo pasaulio čempionu, be to, buvo vienas lyderių.

2012 m. Slovėnijoje vykusiame Europos jaunimo (iki 20 m.) čempionate kartu su Lietuvos jaunimo (iki 20 metų) rinktine trečią kartą tapo Europos čempionu.

## Pasiekimai
* 2008 metų Europos jaunučių (iki 16 metų) čempionas.
* 2010 metų Europos vaikinų (iki 18 metų) čempionas.
* 2011 metų Pasaulio jaunimo (iki 19 metų) čempionas.
* 2012 metų Europos jaunimo (iki 20 metų) čempionas.

## Asmeninis gyvenimas ir baudžiamoji byla
Draugavo su fotomodeliu Asta Valentaite. 2017 m. D. Redikas tapo kaltinamuoju, jog 3 metus sistemingai, stambiu mastu vogė iš A. Valentaitės turtą (papuošalus, brangenybes ir kitas vertybes).

## Šaltiniai

## Nuorodos
* Basketnews.lt puslapis apie žaidėją
Clariden Leu

**Clariden Leu** – privatus bankas, kuris buvo įkurtas Ciuriche 1755 m. Šis bankas yra išlaikęs pagrindines privačiųjų bankų veiklos tradicijas ir principus. „Clariden Leu“ teikia tik turto ir investicijų valdymo paslaugas privaties ir instituciniams klientams. „Clariden Leu“ priklauso „Credit Suisse“ bankui. Šiuo metu „Clariden Leu“ yra vienas iš didžiausių privačių bankų Šveicarijoje. 2010 m. „Clariden Leu“ valdė 96 mlrd. CHF vertės turtą, o jo pelnas pasiekė 209 mlrd. Šveicarijos frankų.

## Išnašos
Romualdas Urnikas

**Romualdas Urnikas** (1929 m. rugsėjo 25 d. Šiauliuose – 2024 m. kovo 13 d.) – buvęs Lietuvos futbolininkas, puolėjas, daugiausia pasiekęs su Šiaulių „Elnio“ komanda, kurioje žaidė 1953–1957 m., vėliau treniravęs „Statybininko“ komandą.

## Biografija

R. Urniko pirmoji sporto šaka buvo boksas. Po karo boksas Šiauliuose buvo labai populiarus. Po dešimties dienų jau važiavo į Lietuvos čempionatą Klaipėdoje, bet buvo priluptas kito šiauliškio. Sunkiausia buvę kovoti prieš Musės pravarde žinomą, vėliau garsų „Elnio“ futbolininką Romualdą Prikockį. 1947 m. tapo Lietuvos čempionu. Mesti boksą atkalbėjusi žmona Regina. R. Urnikas buvo universalus sportininkas, netrukus pradėjo žaisti futbolą antroje „Elnio“ komandoje.

Šiauliuose susikūrus „Spartako“ ekipai, kuri dalyvavo apskrities pirmenybėse, po šios draugijos pirmenybių 1952 m., buvo pakviestas į SSRS B klasės pirmenybėse rungtyniavusių Vilniaus „Spartako“ meistrų komandos peržiūrą. 1953 m. pavasarį gabų puolėją pakvietė „Elnias“. Tais pačiais metais su šia komanda tapęs Lietuvos čempionu. Kokia puiki puolėjų kompanija buvusi – Henrikas Jakimavičius, Algirdas Griškonis, S. Rostkauskas. Pelnęs 21 įvartį R. Urnikas tapo rezultatyviausiu komandos žaidėju.

Tuo metu jis buvo vedęs, o žadėto buto vis nesulaukė. Kartą jį pasikvietęs Statybos tresto valdytojas Dulmanas. „Tau teks suburti komandą, kuri nutrauktų „Elnio“ hegemoniją“, sutinki? Gali pasikviesti kokius nori futbolininkus.“ Abejones išsklaidė raktų nuo naujo buto skambesys. Kas atsilaikys prieš tokį pasiūlymą? Taip R. Urnikas tapo ir treneriu, ir žaidėju, ir vadovu – suburtas Statybininkas Šiauliai.

Palaidotas Donelaičio kapinėse.

## Šaltiniai
Nelsonas

**Nelsonas** () gali reikšti:

* Nelsonas – miestas N. Zelandijoje;
* Nelsonas – miestas Kanadoje, Britų Kolumbijoje;
* Nelsonas – upė Kanadoje;
* Nelsonas – miestelis Anglijoje;
* Nelsono ežerų nacionalinis parkas – N. Zelandijoje;
* Horatio Nelson - Jungtinės Karalystės admirolas;
* Nelsonas – vardas.
Naujasis Plimutas

**Naujasis Plimutas** (, ) – miestas Naujojoje Zelandijoje, Šiaurės salos vakarinėje pakrantėje, prie Tasmano jūros. Taranakio regiono centras. Jūrų uostas, oro uostas, geležinkelio stotis.

Chemijos, tekstilės, mėsos pramonė, netoliese išgaunamos gamtinės dujos ir nafta. Yra šiluminė elektrinė.

## Istorija

Miestas išaugo iš 1828 m. įkurto Ngamotu prekybos posto. Pavadintas pagal Plimuto miestą Anglijoje, iš kurio atsikėlė pirmieji kolonistai.
Palmerston Nortas

**Palmerston Nortas** (, ) – miestas Naujojoje Zelandijoje, Šiaurės salos pietinėje dalyje, 140 km į šiaurę nuo Velingtono, prie Manavatu upės. Manavatu-Vanganujaus regiono administracinis centras. Geležinkelių ir plentų mazgas, veikia tarptautinis oro uostas. Metalo apdirbimo, tekstilės, maisto pramonė. Yra 1927 m. įkurtas *Massey* universitetas.

## Istorija
Gyvenvietė pradėjo kurtis viduryje miško apie 1866 m. Ilgą laiką tai buvo mažas medkirčių kaimas, sparčiau augti pradėjęs XIX a. pab. Miestas pavadintas Jungtinės Karalystės premjero, Pamerstono grafo Džono Templo garbei. Priešdėlis *Nortas* („šiaurinis“) pridėtas todėl, kad Pietų saloje jau buvo Palmerstono miestelis.
Neipiras

**Neipiras** (, ) – miestas Naujojoje Zelandijoje, vakarinėje Šiaurės salos pakrantėje, prie Hoko įlankos. Hoko įlankos regiono administracinis centras. Sudaro konurbaciją su už 18 km esančiu didesniu Hastingso miestu. Yra jūrų uostas, oro uostas. Svarbus vilnos pramonės centras. Taip pat maisto (mėsos, žuvies, vaisių), metalo apdirbimo, trąšų gamybos pramonė. Apylinkėse plyti vynuogynai, vaismedžių plantacijos. Yra technologijų institutas. Miestas pasižymi *[[art deco]]* architektūros paveldu.

## Istorija

Vietovė nuo seno buvo apgyvendinta maorių, 1769 m. spalį čia lankėsi Džeimsas Kukas. Miestas kurtis pradėjo nuo 1854 m., buvo pavadintas britų generolo Čarlzo Džeimso Neipiro garbei. 1931 m. Neipirą visiškai suniokojo žemės drebėjimas.
Vontobel

**Vontobel Holding AG** – privatus bankas, kuris buvo įkurtas Ciuriche 1936 m. „Vontobel“ jau veikia kaip universalus bankas, bet dar yra išlaikęs ir dalį privatiems bankams būdingų bruožų. Šis bankas teikia privačiosios bankininkystės ir investicinės bankininkystės bei investicijų valdymo paslaugas privaties ir instituciniams klientams. Šiuo metu „Vontobel“ yra vienas iš didžiausių privačių bankų Šveicarijoje. 2010 m. „Vontobel“ valdė 78,6 mlrd. CHF vertės turtą, o jo pelnas pasiekė 147,3 mlrd. Šveicarijos frankų.

## Išnašos
Monkų valsčius

**Monkų valsčius** () – kaimo-miesto pobūdžio valsčius šiaurės rytų Lenkijoje, Palenkės vaivadijoje, Monkų apskrityje. Ribojasi su Goniondzo, Jašvilių, Knišino, Kripno ir Tžcianų valsčiais. Valsčiaus centras – Monkos.

## Istorija

Nuo VIII a. pr. m. e. iki XIX a. šiose vietovėse gyveno lietuviams artima baltų gentis – jotvingiai. Nuo XIII-XIV a. iki 1513 m. dabartinio valsčiaus žemės priklausė Lietuvos Didžiosios Kunigaikštystės Trakų vaivadijai, o nuo 1513 m. iki 1569 m. Liublino unijos Lietuvos Didžiosios Kunigaikštystės Palenkės vaivadijai. Nuo 1569 m. iki 1795 m. priklausė Abiejų Tautų Respublikos Mažosios Lenkijos provincijos Palenkės vaivadijai. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1914 m. priklausė Rusijos imperijos Gardino gubernijai. Nuo 1914 m. iki 1919 m. priklausė Vokietijos imperijos Oberosto sričiai. Nuo 1919 m. iki 1939 m. priklausė Lenkijos Balstogės vaivadijai. 1939–1941 m. valsčius buvo prijungtas prie Tarybų Sąjungos Baltarusijos TSR. 1941–1945 priklausė Trečiajam Reichui. Nuo 1945 m. priklauso Lenkijai. 1975–1998 m. priklausė Balstogės vaivadijai.

## Paviršiaus struktūra
Pagal 2002 m. duomenis valsčiaus plotas yra 161,56 km², iš kurių:
* ariama žemė: 79 %
* miškai: 13 %
* vandens telkiniai ir pastatai: 8 %

Valsčius sudaro 11,69 % Monkų apskrities.

## Gyventojai
Valsčiaus gyventojų sudėtis pagal 2004 m. birželio 30 d. surinktus duomenis:

Pagal 2002 m. duomenis pajamų vidurkis vienam gyventojui buvo 1107,22 zlotai.

## Administracinis suskirstymas

Boguševas, Cešė, Čekoldai, Dudkai, Dudkų Kolonija, Dzenkoniai, Dzežkai, Giniai, Hornostajė, Hornostajės Osada, Jaskai, Kišlakai, Kolešnikai, Kolodzežas, Konopčinas, Kosiorkai, Kropivnica, Kžečkovas, Kučinas, Kulešė, Levoniai, Lupichai, Magnušė, Masiai, Meilai, Moniušečkai, Monkos, Oldakai, Oliškai, Potočizna, Pžitulanka, Pizai, Rusakai, Ribakai, Sikorai, Sobeskai, Švežbeniai, Vaškai, Voiškai, Zalesiai, Zblutovas, Znoskai, Žodziai ir Ziburtai.

## Nuorodos
* Valsčiaus tinklalapis (lenk.) .

## Šaltiniai
Wegelin & Co.

**Wegelin & Co.** – privatus bankas, kuris buvo įkurtas Sankt Galene 1741 m. Šis bankas yra išlaikęs pagrindines privačiųjų bankų veiklos tradicijas ir principus. „Wegelin“ teikia tik turto ir investicijų valdymo paslaugas privaties ir instituciniams klientams. Šis bankas yra seniausias Šveicarijoje. Šiuo metu „Wegelin“ valdo daugiau kaip 26 mlrd. Šveicarijos frankų vertės turtą. Bankas turi 13 padalinių Šveicarijoje, o jame dirba 700 darbuotojų.

## Išnašos
Žemaitis Kretinga

**Kretingos „Žemaitis“** – Lietuvos futbolo komanda iš Kretingos.

## Istorija
Nuo 1936 m. žinoma komanda Kretingos „Žemaitis“.

1942/1943 m. sezone dalyvavo Žemaitijos pirmenybėse.

## Sezonai

|}

## Šaltiniai

## Nuorodos
* RSSSF duomenų bazė (žr. 1942-1943)
Lombard Odier Darier Hentsch & Cie

**Lombard Odier Darier Hentsch & Cie** – privatus bankas, kuris buvo įkurtas Ženevoje 1796 m. Šis bankas yra išlaikęs pagrindines privačiųjų bankų veiklos tradicijas ir principus. „Lombard Odier“ teikia tik turto ir investicijų valdymo paslaugas privaties ir instituciniams klientams. Šis bankas yra vienas iš seniausių ir didžiausių Šveicarijoje. Šiuo metu „Lombard Odier“ valdo 145 mlrd. Šveicarijos frankų vertės turtą. Bankas turi 24 padalinius 17 šalyse, o jame dirba 1 800 darbuotojų.

## Išnašos
Fangarėjus

**Fangarėjus** (, ) – miestas Naujojoje Zelandijoje, Šiaurės salos šiaurinėje dalyje (Šiaurės Oklando pusiasalyje), prie Hatea upės, Parihakos kūgio papėdėje. Nortlando regiono administracinis centras. Jūrų uostas Brimo įlankos pakrantėje, geležinkelio stotis. Chemijos, naftos perdirbimo, maisto pramonė.

## Istorija

1769 m. Brimo įlankos pakrantes pasiekė Džeimsas Kukas. XIX a. vietovę užkariavo Ngspuhio maorių klanas. 1839 m. atsikraustė pirmieji europiečiai. 1855 m. suklestėjus kauri gumos gavybai išsivystė miestelis.
Maskva (reikšmės)

**Maskva** gali reikšti:
* Maskva – miestas, Rusijos sostinė;
* Maskva – viena iš upių, tekančių Maskvoje.
* Maskvos Didžioji Kunigaikštystė – Rusios kunigaikštystė su sostine Maskvoje.

Panašūs:
* **Moskva** – vietovardis (gyvenvietės keliose srityse), populiarus įvairių objektų ir daiktų pavadinimas (kinoteatrai, viešbučiai, laivai, fotoaparatai ir pan.) Rusijoje;
* FK Moskva – futbolo klubas Maskvoje;
* Maksva – kaimas Kauno rajone.

Tap pat skaitykite:

* Maskvos CSKA;
* Maskvos Dinamo;
* Maskvos konferencija.
Ollanta Humala

**Oljanta Moisesas Umala Tasas** (*Ollanta Moisés Humala Tasso*; g. 1962 m. birželio 26 d.) – Peru karininkas, politikas, 2011–2016 m. – šalies prezidentas.

Gimė indėniškoje šeimoje, jo tėvas Isakas Umala buvo indėnų teisių aktyvistas ir komunizmo ideologas. Oljanta jaunystėje lankė *La Union* mokyklą Limoje, 1982 m. įstojo į Čoriljoso karo mokyklą. Tarnaudamas armijoje dalyvavo kare prieš nuo komunistų atsiskyrusį ir partizaninį karą paskelbusį Švytinčio Kelio judėjimą, 1995 m. tarnavo Ekvadoro pasienyje kur kariavo Senepos kare.

2000 m. Oljanta Umala Tokepaloje pradėjo sukilimą prieš tuometinio prezidento Alberto Fudžimorio režimą. Tiesa, sukilimas daug žmonių nepritraukė ir greitai buvo numalšintas. Umala kurį laiką slapstėsi, o po Fudžimorio nuvertimo Peru kongresas jam suteikė malonę. 2002 m. įgijo politikos mokslų specialybę Peru katalikiškajame universitete. Oljanta Umala buvo paskirtas karo atašė Paryžiuje, vėliau Seule, bet 2004 m. atšauktas, kaip manoma, dėl jo brolio Antauro Umalos surengto sukilimo Andauailase.

2005 m. Oljanta Umala sukūrė kairiojo flango Peru nacionalistinę partiją (*Partido Nacionalista Peruano*) ir dalyvavo 2006 m. prezidento rinkimuose. Ši jo rinkiminė kampanija buvo itin kontroversiška: Umalą parėmė partija „Sąjunga už Peru“, bet jos įkūrėjas, buvęs JTO generalinis sekretorius Chavjeras Peresas de Kueljaras tam nepritarė; Oljantos tėvas Isakas kampanijos metu pareiškė simpatijas įkalintiems Švytinčio Kelio ir Tupak Amaru lyderiams, o motina ragino šaudyti homoseksualistus. Be to, Oljantos brolis Ulisas Umala iškėlė savo kandidatūrą. Oljanta Umala pateko į antrą turą, bet ten surinkęs 45,5 % balsų nusileido Alanui Garsijai.

2011 m. rinkimų kampanijoje Oljantai pavyko užsitikrinti įvairių kairiųjų partijų, žymių kultūros veikėjų (tarp jų Nobelio premijos laureato Marijo Vargaso Ljosos) paramą. Antrajame ture Umala surinko 51,5 % balsų ir aplenkė savo varžovę, Alberto Fudžimorio dukterį Keiko.
Goniondzo valsčius

**Goniondzo valsčius** () – kaimo-miesto valsčius šiaurės rytų Lenkijoje, Palenkės vaivadijoje, Monkų apskrityje. Centras – Goniondzas. Ribojasi su Barglavo, Grajevo, Jasvilų, Monkų, Radziluvo, Raigardo, Štabino ir Tšcianės valsčiais.

## Istorija

Įkurtas po I pasaulinio karo. Nuo 1919 m. iki 1939 m. priklausė Lenkijos Balstogės vaivadijai. 1939–1941 m. valsčius buvo prijungtas prie Tarybų Sąjungos Baltarusijos TSR. 1941–1945 priklausė Trečiajam Reichui. Nuo 1945 m. priklauso Lenkijai. 1945–1975 m. priklausė Balstogės vaivadijai, 1975–1998 m. priklausė Lomžos vaivadijai.

|}

## Geografija

Pagal 2002 m. duomenis valsčiaus plotas yra 376,68 km², iš kurių:
* ariama žemė: 35 %
* miškai: 30 %
* vandens telkiniai ir pastatai: 35 %

Valsčius sudaro 27,25 % Monkų apskrities.

## Gyventojai

Valsčiaus gyventojų sudėtis pagal 2004 m. birželio 30 d. surinktus duomenis:

Pagal 2002 m. duomenis pajamų vidurkis vienam gyventojui buvo 1452,16 zlotai.

## Administracinis suskirstymas
* Bialosuknia, Budnė, Budnės Žarnovas, Daunarai, Daunarų Placas, Davidovizna, Dolai, Goniondzas, Gžendai, Klevianka, Kramkuvka Duža, Kramkuvka Mala, Kžečė, Lazai, Merkenikai, Olšova Droga, Osovecas, Osoveco Tverdza, Ovečkai, Pivovarai, Plochovas, Smogoruvka Dolistovska, Smogoruvka Goniondzka, Šafrankai, Ušcianekas, Voituvstvas, Vulka Piasečna ir Vrocenas.

## Šaltiniai

* Valsčiaus tinklalapis (lenk.)
Jonas Vaškelis

**Jonas Vaškelis** – buvęs Lietuvos futbolo, regbio ir kitų sporto šakų treneris.

## Biografija

1962 m. J. Vaškelio treniruojamas Atletas Kaunas tapo LTSR futbolo čempionu. 1966 m. jo treniruojami Žalgiris Vilnius futbolininkai pirmą kartą tapo SSRS sporto meistrais.

1968 m. treniravo Kauno Politechnika regbio komandą užėmusią II vietą Lietuvos regbio čempionate.

Žmona Juzefa Vaškelienė, dukra Rūta Vaškelytė.

## Šaltiniai
Jasvilų valsčius

**Jasvilų valsčius** () – kaimiškas valsčius šiaurės rytų Lenkijoje, Palenkės vaivadijoje, Monkų apskrityje. Ribojasi su Goniondzo, Jasionuvkos, Koricino, Monkų, Suchovolos ir Štabino valsčiais. Valsčiaus centras – Jasvilai.

## Istorija

Įkurtas XIX a. Gardino gubernijoje (). Nuo 1914 m. iki 1919 m. priklausė Vokietijos imperijos Oberosto sričiai. 1919 m. vietoje jo įkurtas Dolistovo valsčius. 1945 m. buvo atkurtas ir priklauso Lenkijai. 1975–1998 m. priklausė Balstogės vaivadijai.

|-
| 1877 m. || || 8167 || 946 kiemai  || 23 seniūnijos || 38
|}

|}

## Geografija

Pagal 2002 m. duomenis valsčiaus plotas yra 175,41 km², iš kurių:
* ariama žemė: 86 %
* miškai: 8 %
* vandens telkiniai ir pastatai: 6 %

Valsčius sudaro 12,69 % Monkų apskrities.

## Gyventojai

Valsčiaus gyventojų sudėtis pagal 2004 m. birželio 30 d. surinktus duomenis:

Pagal 2002 m. duomenis pajamų vidurkis vienam gyventojui buvo 1231,22 zlotai.

## Administracinis suskirstymas
* Bagnas, Bobruvka, Bžozova, Dzenciolovas, Gurbičė, Jadeškai, Jasvilai, Jasvilkai, Mikicinas, Mocešė, Moniuškai, Nove Dolistovas, Radziai, Romeikai, Rutkovskių Dužė, Rutkovskių Malė, Stare Dolistovas, Starovola, Stožnovas, Šacilai, Špakovas, Zabelė.

## Šaltiniai

* Valsčiaus gyvenvietės 1870 m. (Radzima.net)
* Valsčiaus tinklalapis (lenk.)
Vygandas Lekas

**Vygandas Lekas** – buvęs Lietuvos futbolininkas ir futbolo treneris.

## Biografija
Baigė KKI, žaidė Kauno komandose.
1962 m. tapo čempionu „Atleto“ komandoje kaip žaidėjas. Vėliau treniravo įvairias Kauno komandas – „Politechniką“, „Kelininką“, „Atletą“.

Vienas mažojo (salės) futbolo pradininkų Lietuvoje ir TSRS. 1963 m. kartu su J. Vaškeliu parengė žaidimo taisykles, 1964 m. Kauno sporto halėje organizavo varžybas.

Dirbo dėstytoju KTU.

Mirė grįždamas autobuse iš veteranų varžybų.

## Šaltiniai
Algirdas Mykolas Andriuškevičius

**Algirdas Mykolas Andriuškevičius** (g. 1938 m. rugsėjo 29 d. Kaune – 2011 m. balandžio 2 d. Kretingoje) – Lietuvos futbolininkas, futbolo ir motobolo treneris, kūno kultūros mokytojas.

## Biografija

Kilęs iš Kauno, pirmasis treneris – Henrikas Kersnauskas. Futbolą pradėjo žaisti Kauno „Inkare“, 1962 m. laimėjo LTSR pirmenybes kartu su KKI komanda. Baigęs tuometinį Kūno kultūros institutą ir gavęs paskyrimą išvyko į Kretingą, kur apie 1963 m. dirbo su vaikų futbolo grupėmis, kurios būdavo priskirtos tai Klaipėdai, tai Plungei. 1965 m. įkurta Kretingos sporto mokykla (dabartinėje Pranciškonų gimnazijoje), treniruotės vykdavo tuometinės 1-osios vidurinės mokyklos salėje ir lauke. A. Andriuškevičius ėmė dirbti sporto mokykloje treneriu.

Trenerio auklėtiniai yra įėję į Lietuvos futbolo istoriją: į SSRS rinktinę buvo pakviestas jo auklėtinis Virginijus Butkevičius, toje pačioje rinktinėje žaidė Alfonsas Barasa, Darius Butkus. Dabar Kaune treneriu dirba Kazys Bričkus, atstovavęs Lietuvos mokinių rinktinei, Kretingoje treneriu dirba Gediminas Petrauskas, Palangoje – Romas Zubernius. Už „Žalgirį“ žaidė Juozas Puotkalis, broliai Algis Barasa ir Alfonsas Barasa, kovodami už Mažeikių ROMAR tapo Lietuvos čempionais, tą patį titulą yra pelnęs Valerijonas Petrauskas, šiuo metu Škotijoje žaidžiantis Valdas Trakys.

1962 m. baigė KKI. 1962–1965 m. treniravo „Miniją“, kuri 1964 m. iškovojo „Tiesos“ taurę ir bronzos medalius LTSR aukščiausiojoje futbolo lygoje. Kitą sezoną „Minija“, anot trenerio, sužaidė prastai, ir jį atleido. Tuomet treneris išvyko į Gargždus, su vietos komanda tapo tuometinės „Nemuno“ sporto draugijos lygos čempionais, tačiau Gargžduose ilgiau kaip metus neišbuvo.

1963–1989 m. buvo Kretingos 1-osios vidurinės mokyklos fizinio lavinimo mokytojas. Trenerio auklėtiniai yra įėję į Lietuvos futbolo istoriją: į TSRS rinktinę buvo pakviestas jo auklėtinis Virginijus Butkevičius, toje pačioje rinktinėje žaidė Alfonsas Barasa, Darius Butkus. Dabar Kaune treneriu dirba Kazys Bričkus, atstovavęs Lietuvos mokinių rinktinei, Kretingoje treneriu dirba Gediminas Petrauskas, Palangoje – Romas Zubernius. Už „Žalgirį“ žaidė Juozas Puotkalis, broliai Algis Barasa ir Alfonsas Barasa, kovodami už Mažeikių ROMAR tapo Lietuvos čempionais, tą patį titulą yra pelnęs Valerijonas Petrauskas, Škotijoje žaidęs Valdas Trakys.

## Pasiekimai
* Lietuvos čempionas (1962)
* Lietuvos pirmenybių sidabras (1957, 1959)
* Lietuvos pirmenybių bronza (1964)
* Lietuvos taurės laimėtojas (1964)
* TSRS studentų žaidynių vicečempionas (1963)

## Šaltiniai
Knišino valsčius

**Knišino valsčius** () – kaimiškas valsčius šiaurės rytų Lenkijoje, Palenkės vaivadijoje, Monkų apskrityje. Ribojasi su Čarna Bialostockos, Dobžinevo Dužės, Jasionuvkos, Kripno ir Monkų valsčiais. Valsčiaus centras – Knišinas.

## Istorija

Nuo VIII a. pr. m. e. iki XIX a. šiose vietovėse gyveno lietuviams artima baltų gentis – jotvingiai. Nuo XIII-XIV a. iki 1513 m. dabartinio valsčiaus žemės priklausė Lietuvos Didžiosios Kunigaikštystės Trakų vaivadijai, o nuo 1513 m. iki 1569 m. Liublino unijos Lietuvos Didžiosios Kunigaikštystės Palenkės vaivadijai. Nuo 1569 m. iki 1795 m. priklausė Abiejų Tautų Respublikos Mažosios Lenkijos provincijos Palenkės vaivadijai. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1914 m. priklausė Rusijos imperijos Gardino gubernijai. Nuo 1914 m. iki 1919 m. priklausė Vokietijos imperijos Oberosto sričiai. Nuo 1919 m. iki 1939 m. priklausė Lenkijos Balstogės vaivadijai. 1939–1941 m. valsčius buvo prijungtas prie Tarybų Sąjungos Baltarusijos TSR. 1941–1945 priklausė Trečiajam Reichui. Nuo 1945 m. priklauso Lenkijai. 1975–1998 m. priklausė Balstogės vaivadijai.

## Paviršiaus struktūra
Pagal 2002 m. duomenis valsčiaus plotas yra 127,68 km², iš kurių:
* ariama žemė: 57 %
* miškai: 32 %
* vandens telkiniai ir pastatai: 11 %

Valsčius sudaro 9,24 % Monkų apskrities.

## Gyventojai
Valsčiaus gyventojų sudėtis pagal 2004 m. birželio 30 d. surinktus duomenis:

Pagal 2002 m. duomenis pajamų vidurkis vienam gyventojui buvo 1509,87 zlotai.

## Administracinis suskirstymas

Chobotkai, Čechovizna, Grondai, Guzai, Jaskra, Kalinuvka Košcelna, Knišinas, Knišino Cisuvka, Knišino Zamekas, Levoniai, Novinų Kasjerskiai, Novinų Zdrojė, Ogrodnikai, Poniklica, Stočekas, Vodziluvka, Voituvcė ir Zofiuvka.

## Nuorodos
* Valsčiaus tinklalapis (lenk.).

## Šaltiniai
Vida Kazlauskaitė

**Vida Kazlauskaitė** (1960 m. vasario 10 d. Minčiukuose – 2000 m. lapkričio 5 d. Panevėžyje) – Lietuvos teisininkė, prokurorė.

## Biografija

1978 m. baigė Širvintų vidurinę mokyklą, o 1981 m. – Vilniaus buhalterinį technikumą. 1981–1987 m. studijavo Vilniaus valstybinio universiteto Teisės fakultete.

1980 m. dirbo Panevėžio rajono tarpūkinėje įmonėje. 1990–1995 m. dirbo Vidaus reikalų ministerijos sistemoje, tarnybą baigė eidama Panevėžio miesto vyriausiojo policijos komisariato Tardymo skyriaus viršininko pavaduotojos pareigas. 1995–1997 m. dirbo Panevėžio apygardos prokuratūros Nusikaltimų asmeniui skyriaus prokurore. 1997 m. vasario-gruodžio mėn. – Panevėžio apygardos prokuratūros Nusikaltimų asmeniui skyriaus vyriausioji prokurorė. 1999 m. suteiktas vyresniosios teisininkės rangas.

## Šaltiniai
Krypno valsčius

**Krypno valsčius** () – kaimiškas valsčius šiaurės rytų Lenkijoje, Palenkės vaivadijoje, Monkų apskrityje. Ribojasi su Dobžinevo Dužės, Knišino, Monkų, Tikocino ir Tžcianų valsčiais. Valsčiaus centras – Kripnas.

## Istorija

Įkurtas XIX a. Gardino gubernijoje (). 1914–1919 m. priklausė Vokietijos imperijos Oberosto sričiai. Nuo 1919 m. iki 1939 m. priklausė Lenkijos Balstogės vaivadijai. 1939–1941 m. valsčius buvo prijungtas prie Tarybų Sąjungos Baltarusijos TSR. 1941–1945 priklausė Trečiajam Reichui. Nuo 1945 m. priklauso Lenkijai. 1975–1998 m. priklausė Balstogės vaivadijai.

|-
| 1877 m. || || 8393 || 1071 kiemas  || 13 seniūnijų || 53
|}

|}

## Geografija

Pagal 2002 m. duomenis valsčiaus plotas yra 112,69 km², iš kurių:
* ariama žemė: 80 %
* miškai: 10 %
* vandens telkiniai ir pastatai: 10%

Valsčius sudaro 8,15 % Monkų apskrities.

## Gyventojai
Valsčiaus gyventojų sudėtis pagal 2004 m. birželio 30 d. surinktus duomenis:

Pagal 2002 m. duomenis pajamų vidurkis vienam gyventojui buvo 1364,75 zlotai.

## Administracinis suskirstymas
* Baikų Zalesiai, Bialobžeskiai, Dembina, Dlugolenka, Gura, Krušinas, Kripnas, Kripno Velkiai, Kulešės Chobotkai, Morusai, Penskiai, Reklė, Ruda, Zastočė ir Zigmuntai.

## Šaltiniai

* Valsčiaus gyvenvietės 1870 m. (Radzima.net)
* Valsčiaus tinklalapis (lenk.)
Algirdas Gustaitis (1939)

**Algirdas Gustaitis** (g. 1939 m.) – Lietuvos futbolininkas ir treneris.

## Biografija

Būdamas 14 m. ėmė lankyti krepšinio treniruotes. Tačiau jį pastebėjo futbolo treneris Neverauskas ir pakvietė į futbolo treniruotes, nuo 1956 m. žaidė Autonormalės Kapsukas komandoje, vėliau Šešupė Kapsukas komandoje. Pusmečiui buvo „Atlante“, vėliau metus praleido „Tauro“ komandoje, karinės tarnybos metu žaidė „Saliute“. Po to kurį laiką žaidė Baltika Kaliningrad, Ukrainos komandose. 1975 m. su „Sūduva“ laimėjo LTSR pirmenybių bronzą. Karjerą baigė 1981 m.

Žaidė vartininku, vienintelis iš Marijampolės senosios kartos futbolininkų yra žaidęs dviejuose LFF taurės finaluose (1962 m. ir 1976 m.). Iš viso yra žaidęs penkiuose Lietuvos futbolo taurės finaluose: 2 su „Sūduva“ („Šešupe“), 2 su Vilniaus „Saliutu“, 1 su Kėdainių „Nevėžiu“ (1970 m.). Dukart pripažintas geriausiu Lietuvos vartininku.

Dirbo šaltkalviu.

## Šaltiniai
Tšcianės valsčius

**Tšcianės valsčius** () – kaimiškas valsčius šiaurės rytų Lenkijoje, Palenkės vaivadijoje, Monkų apskrityje. Centras – Tšcianė. Ribojasi su Goniondzo, Jedvabno, Kripno, Monkų, Radziluvo, Tikocino, Viznos ir Zavadų valsčiais.

## Istorija

Įkurtas po I pasaulinio karo. Nuo 1919 m. iki 1939 m. priklausė Lenkijos Balstogės vaivadijai. 1939–1941 m. valsčius buvo prijungtas prie Tarybų Sąjungos Baltarusijos TSR. 1941–1945 priklausė Trečiajam Reichui. Nuo 1945 m. priklauso Lenkijai. 1975–1998 m. priklausė Balstogės vaivadijai.

|}

## Geografija

Pagal 2002 m. duomenis valsčiaus plotas yra 331,64 km², iš kurių:
* ariama žemė: 43 %
* miškai: 22 %
* vandens telkiniai ir pastatai: 35 %

Valsčius sudaro 23,99 % Monkų apskrities.

## Gyventojai

Valsčiaus gyventojų sudėtis pagal 2004 m. birželio 30 d. surinktus duomenis:

Pagal 2002 m. duomenis pajamų vidurkis vienam gyventojui buvo 1463,56 zlotai.

## Administracinis suskirstymas
* Barvikas, Boguševas, Boguškai, Bžezinai, Budai, Choinovas, Dobažas, Gačas, Gelčinas, Gugnai, Kleščė, Korčakas, Krinica, Laskovecas, Milevas, Mročkai, Neviarovas, Nova Viešas, Pisankai, Stare Baikai, Stuika, Šorcė, Tžcianai, Vilamuvka, Višovatė, Zaikai, Zubolė ir Zucelecas.

## Šaltiniai

* Valsčiaus tinklalapis (lenk.)
Algimantas Klimkevičius

**Algimantas Klimkevičius** – Lietuvos futbolo treneris, ilgametis Kauno „Atleto“ treneris, 1970 m. laimėjęs LTSR pirmenybių auksą.

## Biografija

1967 m. rudenį pradėjo dirbti LKKI. 1954-1958 m. studijuodamas KKI gavo pedagoginio ir sportinio darbo pamokas iš D. Ilgūno ir J. Vaškelio. Su trenerio darbu susipažino būdamas III kurse, kai teko pavaduoti sporto mokyklos trenerį V. Dzindziliauską, o po metų tapo oficialiu sporto mokyklos treneriu. 1960-1966 m. dirbo Kauno „Bangos“ ir Klaipėdos „Granito“ komandų treneriu.

## Šaltiniai
Antanas Ulevičius

**Antanas Ulevičius** (1950 m. kovo 1 d. Vilniuje – 2026 m. kovo mėn.) – Lietuvos futbolininkas, treneris.

## Biografija
1958-1965 m. mokėsi A. Mickevičiaus vidurinėje mokykloje, 1965-1968 m. – Panevėžio internatinėje sporto mokykloje, 1969-1973 m. studijavo LKKI.

1967 m. 2-osios vietos laimėtojas SSRS „Vilties“ taurės varžybose (su Lietuvos TSR futbolo jaunimo rinktine), 1974 m. SSRS ginkluotųjų pajėgų pirmenybių čempionas, 1970 m. LTSR futbolo pirmenybių čempionas (su Kauno „Atletu“, „Tiesos“ taurės nugalėtojas (su „Kelininku“ 1979 ir 1980 m.)

Nuo 1984 m. dirbo Kauno futbolo sporto mokykloje treneriu.

## Šaltiniai
Algirdas Kunčina

**Algirdas Kunčina** – buvęs Lietuvos futbolininkas, puolėjas.

## Biografija

Kartu su Panevėžio „Statyba“ 1963 ir 1968 m. tapo LTSR futbolo pirmenybių čempionu. Dėl ligos anksti mirė, jo garbei rengiami A. Kunčinos taurės turnyrai (įkūrėjas Stasys Kavaliauskas iš Panevėžio kūno kultūros ir sporto centro).

Baigė Panevėžio statybos technikumą. Su žmona Vanda susilaukė dukters.

## Šaltiniai
FK Aidas

**Kauno „Aidas“** – Lietuvos futbolo klubas iš Kauno.

## Istorija

Pirmasis klubas įkurtas 1980 m., apie 1987 m. iširo. Jo įkūrėjais tapo Romas Pikčilingis ir Norbertas Kadiša, o idėją parėmė „Aido“ gamyklos direktorius Klemensas Šeputis, jo pavaldiniai Vytautas Lažaunykas ir Albinas Galinis. Per keletą metų „Aidas“ prasiskynė kelią į aukščiausiąją lygą, kur rungtyniavo tris sezonus. Lygiagrečiai buvo vystoma jaunimo ugdymo veikla, kuria klubas garsėjo visoje šalyje, o 1986–1987 m. tapo Lietuvos jaunių čempionu. Jaunimo ekipoje rungtyniavo būsimieji Lietuvos rinktinės nariai Ramūnas Stonkus, Andrius Upstas, buvęs TSRS jaunių rinktinės žaidėjas Renaldas Kapustas, laikytas vienu ryškiausių šalies futbolo talentų, tačiau vėliau sustabdęs karjerą dėl sunkios traumos. Vėliau per epochų virsmą užsidarė gamyklos, įmonės, tad, nebelikus finansavimo šaltinių „Aidas“ iširo. Paskutinį sezoną žaidė žaliais marškinėliais raudonomis rankovėmis. Ant krūtinės buvo užrašas mažosiomis raidėmis „Aidas“.

2014 m. klubas atkurtas. 2020 m. kaunietis verslininkas Meilutis Sicinskis ėmėsi iniciatyvos atkurti klubą.

## Pasiekimai

## Sezonai

|}

## Žymūs žaidėjai
* Antanas Ulevičius, vartininkas 1983–1987

## Šaltiniai

## Nuorodos

*
Antanas Komskis

**Antanas Komskis** – buvęs Lietuvos futbolininkas ir treneris.

## Biografija

Žaidė „Atleto“ ir „Inkaro“ komandose.

Pirmasis D. Maciulevičiaus treneris taip pat K. Rudžionio.

## Šaltiniai
Vidmantas Urbonas

**Vidmantas [[Urbonas]]**:

* Vidmantas Urbonas (1941) – futbolo žaidėjas ir treneris,
* Vidmantas Urbonas (1958) – triatlonininkas, politikas
Nomura

**Nomura Holdings, Inc.** – stambiausia finansų maklerio įmonė Japonijoje. Jos investicinės bankinkystės antrinės įmonės „Nomura Securities Co.“ pagrindinis konkurentas vietinėje rinkoje yra „Daiwa Securities Group“ finansų maklerio įmonė. 2008 m., krizės įkarštyje, „Nomura“ įsigijo „Lehman Brothers“ Azijos ir Europos padalinius.

## Išnašos
Vidmantas Urbonas (1941)

**Vidmantas Urbonas** (g. 1941 m. sausio 12 d. Kėdainiuose) – buvęs Lietuvos futbolininkas ir treneris.

## Biografija

Būdamas 15 metų pateko į profesionalų rankas – pradėjo treniruotis pas Zenoną Jušką. Jaunystėje V. Urbonas bandė daug sporto šakų – pradedant aktyviu sportu (krepšiniu, stalo tenisu, slidinėjimu) ir baigiant loginiais šachmatų bei šaškių žaidimais.

Žaidė „Chemijos“, „Melioratorių“ komandose, daugiausia pasiekė su „Nevėžio“ komanda (šalies auksas, sidabras ir bronza, Pabaltijo šalių kaimo draugijų auksas).

Baigęs karjerą dirbo teisėju, sulaukęs 50 metų pradėjo trenerio darbą, ilgai dirba sporto mokyklos vaikų futbolo treneriu, treniravo „Melioratoriaus komandą. 2003 m. prisijungė prie „Nevėžio“ komandos trenerių štabo.

Pas V. Urboną treniravosi Marius Činikas, Laurynas Rimavičius, K. Rokas, A. Radavičius, M. Pinskis. A. Lukoševičius. 

Turi du sūnus.

## Šaltiniai
2011 m. Pietų Sudano nepriklausomybės referendumas

**2011 m. Pietų Sudano nepriklausomybės [[referendumas]]** vyko 2011 m. sausio 9-15 dienomis. Šiuo referendumu buvo sprendžiama, ar Pietų Sudanas taps nepriklausomas nuo Sudano. Referendumas buvo viena iš Naivašos taikos sutarties, pasirašytos baigiant antrąjį Sudano pilietinį karą, sąlygų.

Sudano prezidentas Omar al-Bashir prieš referendumą paskelbė, kad jis yra būtinas, nes *„vienybė negali būti suteikta per prievartą“* ir paskelbė gerbsiantis bet kokius referendumo rezultatus.

Nuo 2010 m. lapkričio 10 iki gruodžio 5 d. pietiniame Sudane vyko gyventojų, norinčių dalyvauti referendume, registracija. Jos metu užsiregistravo apie 4 milijonus gyventojų.

Referendumas prasidėjo sausio 9 dieną, o jau po trijų dienų, sausio 12 d., buvo paskelbta, kad savo balsą jau atidavė 2,3 milijono gyventojų, o tai sudarė 60 % užsiregistravusių. Tokiu būdu buvo aišku, kad referendumas įvyks.

Iš viso referendume dalyvavo 3 851 994 šalies gyventojų, iš kurių 3 792 518 (98,83 %) pasisakė už Pietų Sudano atsiskyrimą nuo Sudano ir tapimą atskira respublika. Prieš buvo 44 888 (1,17 %).

## Šaltiniai